Diari Oficial de la Generalitat Valenciana


Sumari del DOGV 789, del 22-03-1988 (1988/810772)

RESOLUCIÓ de 5 de gener de 1988, de la Direcció General de Joventut, per la qual es regula el procediment de reserva de places als Albergs i Campaments Juvenils de la Generalitat Valenciana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   789

Data del DOGV
:   22-03-1988

Secció del DOGV
:   ALTRES DISPOSICIONS

Número del document
:   1988/810772


Data del document
:   05-01-1988

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 5 de gener de 1988, de la Direcció General de Joventut, per la qual es regula el procediment de reserva de places als albergs i Campaments Juvenils de la Generalitat Valenciana.  
Amb la finalitat d'agilitar el procediment de reserves de places per a una major utilització dels Albergs i Campaments Juvenils de la Generalitat Valenciana per part d'associacions juvenils, entitats públiques o privades, joves en grup o individualment i famílies, i fent ús de les competències que m'atribueix el Reglament Orgànic i Funcional de la Conselleria de Cultura, Educació i Ciència, he resolt:  
Article primer. La Direcció General de Joventut abans del 31 de desembre i del 30 de juny de cada any, formularà les reserves de places que necessite per als programes institucionals a desplegar durant el semestre següent.  
Article segon. Per a la utilització dels Albergs i Campaments Juvenils durant el període del 15 de juny al 31 d'agost, caldrà atenir-se a allò que dispose la Normativa que regula la Campanya de Temps lliure Juvenil de la Generalitat Valenciana.  
Article tercer. Ateses les necessitats que es deriven dels programes institucionals de la Direcció General de Joventut, la disposició de les places restants correspondrà, en el cas dels Albergs Juvenils a la Direcció d'aquests i en quant als Campaments als Serveis Territorials de Cultura i Educació.  
Article quart. Fora dels programes institucionals i de la Campanya de Temps Lliure Juvenil tots els possibles usuaris, individuals, grups o famílies podran formular les reserves de les places amb antelació directament als Albergs Juvenils, o si escau, als Serveis Territorials de Cultura i Educació, o des de les Oficines de Turisme Juvenil de la Generalitat Valenciana i les Oficines d'Informació Juvenil.  
Article cinquè. La reserva de places per escrit es formularan mitjançant imprès de reserva de places que s'hi acompanya com annex I. La reserva per escrit serà imprescindible per als grups de sis o més joves (fins 26 anys).  
Article sisè. La reserva de places sols serà efectiva si va acompanyada de l?ingrés de 15% del preu total dels serveis sol·licitats.  
Article setè. La renúncia a la reserva en un termini inferior a 20 dies de l'inici de l'estada, donarà lloc a la pèrdua de l'import abonat en qualitat d'avenç.  
Article vuitè. La facturació es farà sempre pel nombre de places reservades. Si en el moment de la incorporació aquelles es veren reduïdes sense haver-ho comunicat a l'Alberg Juvenil, o als Serveis Territorials de Cultura i Educació i si escau, la facturació romandrà invariable.  
Article novè. Els usuaris individuals, les famílies i els grups de més de 26 anys, podran formular, també, les reserves amb antelació parà la instància es limitarà a tres o cinc dies de pernoctacions. La Direcció d'Albergs Juvenils o els Serveis Territorials de Cultura i educació, si escau, podran permetre una pernoctació major si la demanda i les possibilitats de les instal·lacions ho permetren.  
Article deu. En les reserves de places efectuades per telèfon, les places s'hauran d'ocupar abans de les 18'00 hores; a partir d'aquesta hora sense ocupar-se, les places quedaran lliures.  
Article onze. L?imprès de reserva de places es trobarà a disposició dels usuaris en els Serveis Territorials de Cultura i Educació de cada província, a les Oficines d'Informació Juvenil, Oficines de Turisme Juvenil de la Generalitat valenciana i als Albergs Juvenils.  
Article dotze. Els Serveis Territorials de Cultura i Educació vetllaran pel correcte compliment d?allò que disposen els articles anteriors.  
DISPOSICIO FINAL  
La present Resolució entrarà en vigor el mateix dia de la publicació al Diari Oficial de la Generalitat Valenciana.  
València, a 5 de gener de 1988.- El Director General de Joventut: Enrique Soriano Hernández.  
ANNEX I  
IMPRÉS RESERVA DE PLACES  
 NUM   
DADES DE L?ENTITAT, GRUP 0 PERSONA  
Denominació   
Domicili Social Telèfon   
Població C.P. Província:   
Comunitat Autònoma: Estat/País   
DADES DEL RESPONSABLE DE L?ENTITAT O GRUP  
Cognoms: Nom:   
Domicili: Telèfon:   
Localitat: Província: DNI   
ALBERG O CAMPAMENT QUE SOL·LICITA:  
   
DADES DE L?ACTIVITAT QUE HI REALITZARÀ  
Motiu pel qual sol·licita places:   
 (reunió, viatge, activitats esportives, etc.)  
SOL·LICITA: Reserva de (nombre): Places  
Data: Mes: Dies:   
Serveis a utilitzar:   
Primer servei:   
Últim servei:   
Assistents: Xics: Edat: Xiques: Edat:   
Animadors: (nombre)   
Places Totals:   
 Data:   
 Signat, i segell de l'entitat.